CELEX: 32007D0442
Language: sk
Date: 2007-06-21 00:00:00
Title: 2007/442/ES: Rozhodnutie Komisie z  21. júna 2007 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky [oznámené pod číslom K(2007) 2576] (Text s významom pre EHP)

28.6.2007   
            
            
               SK
            
            
               Úradný vestník Európskej únie
            
            
               L 166/16
            
         ROZHODNUTIE KOMISIE
   z 21. júna 2007
   o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky
   [oznámené pod číslom K(2007) 2576]
   (Text s významom pre EHP)
   (2007/442/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 8 ods. 2 štvrtý pododsek,
   keďže:
   
               (1)
            
            
               V článku 8 ods. 2 smernice 91/414/EHS sa ustanovuje, že členský štát môže počas 12 rokov od vyhlásenia danej smernice povoliť uvedenie na trh prípravkov na ochranu rastlín obsahujúcich účinné látky, ktoré nie sú uvedené v prílohe I k danej smernici a ktoré sú už na trhu dva roky od vyhlásenia uvedenej smernice, zatiaľ čo uvedené látky sa postupne preskúmajú v rámci pracovného programu.
            
         
               (2)
            
            
               V nariadeniach Komisie (ES) č. 1112/2002 (2) a (ES) č. 2229/2004 (3) sa ustanovujú podrobné pravidlá na realizáciu štvrtej etapy pracovného programu, ktorý sa uvádza v článku 8 ods. 2 smernice 91/414/EHS.
            
         
               (3)
            
            
               Nariadením (ES) č. 2229/2004 sa výrobcom z Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska poskytuje príležitosť zúčastniť sa na štvrtej etape pracovného programu a zabezpečuje analýza látok, ktoré boli na trhu v uvedených členských štátoch 30. apríla 2004 a ktoré neboli zaradené do pracovného programu.
            
         
               (4)
            
            
               V súvislosti s niektorými účinnými látkami výrobcovia nepredložili oznámenie v zmysle článku 4 ods. 1 nariadenia (ES) č. 2229/2004. Keď Komisia 18. novembra 2005 informovala o tejto skutočnosti členské štáty, žiadny z nových členských štátov neprejavil záujem v rámci lehoty.
            
         
               (5)
            
            
               V súvislosti s niektorými inými účinnými látkami všetci oznamovatelia odvolali svoju účasť na pracovnom programe. Komisia poskytla túto informáciu členským štátom 4. apríla 2006. Len v troch prípadoch sa členské štáty rozhodli, že budú vystupovať ako oznamovatelia s cieľom ďalšej účasti na pracovnom programe v zmysle článku 14 ods. 3 nariadenia (ES) č. 2229/2004.
            
         
               (6)
            
            
               V prípade niektorých účinných látok sa neposkytol úplný súbor dokumentov a žiadny z členských štátov neprejavil záujem vystupovať ako oznamovateľ.
            
         
               (7)
            
            
               Preto sa účinné látky, ktoré sú uvedené v odôvodneniach 4, 5 a 6, nezahrnú do prílohy I k smernici 91/414/EHS a členské štáty sú povinné odobrať všetky povolenia na prípravky na ochranu rastlín obsahujúce uvedené účinné látky.
            
         
               (8)
            
            
               V prípade niektorých z uvedených účinných látok Komisia spoločne s odborníkmi z členských štátov vyhodnotila a sprístupnila informácie, ktoré sa ukázali byť potrebné na ďalšie použitie uvedených látok. Preto je v súčasných podmienkach opodstatnené predĺžiť pre niektoré dôležité oblasti použitia, pre ktoré v súčasnosti neexistuje iná alternatíva, obdobie na odobratie povolenia na prípravky na ochranu rastlín, pričom sa budú prísne dodržiavať podmienky smerujúce k minimalizácii akéhokoľvek rizika.
            
         
               (9)
            
            
               Pre účinné látky, na ktoré sa vzťahuje len krátka lehota na predbežné oznámenie o stiahnutí prípravkov na ochranu rastlín obsahujúcich tieto látky, sa poskytne dodatočná lehota na likvidáciu, skladovanie, uvedenie na trh a použitie existujúcich zásob, ktorá neprekročí dvanásť mesiacov, aby sa existujúce zásoby použili maximálne v nasledujúcom pestovateľskom cykle. V prípadoch s dlhšou lehotou na predbežné oznámenie o stiahnutí prípravkov na ochranu rastlín možno takú lehotu skrátiť, aby sa skončila súčasne s koncom pestovateľského cyklu.
            
         
               (10)
            
            
               Týmto rozhodnutím sa neovplyvňuje predkladanie žiadostí v súvislosti účinnými látkami v zmysle ustanovení článku 6 ods. 2 smernice 91/414/EHS a so zreteľom na prípadné zaradenie do prílohy I k danej smernici.
            
         
               (11)
            
            
               Opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Účinné látky, ktoré sú uvedené v prílohe I k tomuto rozhodnutiu, sa nezaradia ako účinné látky do prílohy I k smernici 91/414/EHS.
   Článok 2
   Členské štáty zabezpečujú, aby sa:
   
               a)
            
            
               povolenia na prípravky na ochranu rastlín obsahujúce účinné látky, ktoré sú uvedené v prílohe I, odobrali do 22. decembra 2007;
            
         
               b)
            
            
               odo dňa uverejnenia tohto rozhodnutia neudelili ani neobnovili žiadne povolenia na prípravky na ochranu rastlín obsahujúce uvedené účinné látky.
            
         Článok 3
   1.   Odchylne od ustanovení článku 2 ostávajú v platnosti povolenia na prípravky na ochranu rastlín obsahujúce látky, ktoré sú uvedené v stĺpci A prílohy II, pre členský štát uvedený v stĺpci B prílohy II na použitie, ktoré sa uvádza v stĺpci C uvedenej prílohy, do 30. júna 2010 pod podmienkou, že sa splnia nasledujúce podmienky:
   
               a)
            
            
               členský štát zaručí zamedzenie vzniku škodlivého účinku na zdravie ľudí a zvierat a dosiahnutia neprijateľnej miery vplyvu na životné prostredie;
            
         
               b)
            
            
               členský štát zabezpečí, aby prípravky na ochranu rastlín, ktoré ostávajú na trhu, boli preznačkované tak, aby vyhovovali podmienkam obmedzeného použitia;
            
         
               c)
            
            
               členský štát nariadi všetky opatrenia súvisiace so znížením miery rizika s cieľom obmedziť možné riziká;
            
         
               d)
            
            
               členský štát zabezpečí, aby sa k uvedeným typom použitia intenzívne hľadali alternatíve látky.
            
         2.   Na základe odchýlenia sa od ustanovení, ktoré je predmetom odseku 1, je členský štát povinný každý rok do 31. decembra oboznámiť Komisiu o prijatých opatreniach podľa odseku 1, najmä o opatreniach podľa písmen a) až d).
   Článok 4
   Dodatočná lehota, ktorú členské štáty udeľujú v zmysle článku 4 ods. 6 smernice 91/414/EHS, musí byť čo najkratšia.
   Pre povolenia odobraté podľa článku 2 táto lehota uplynie najneskôr 22. decembra 2008.
   Pre povolenia odobraté podľa článku 3 táto lehota uplynie najneskôr 31. decembra 2010.
   Článok 5
   Toto rozhodnutie je určené členským štátom.
   
      V Bruseli 21. júna 2007
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2007/31/ES (Ú. v. EÚ L 140, 1.6.2007, s. 44).
   
      (2)  Ú. v. ES L 168, 27.6.2002, s. 14.
   
      (3)  Ú. v. EÚ L 379, 24.12.2004, s. 13.
   PRÍLOHA I
   Zoznam účinných látok nezaradených v prílohe I k smernici 91/414/EHS ako účinné látky
   Časť A
   2-hydroxyetylbutylsulfid
   2-naftyloxyacetamid
   3-fenyl-2-propenal (škoricový aldehyd)
   aminokyseliny/kyselina gama-aminobutyrová
   uhličitan amónny
   asfalty
   chlorid vápenatý
   hydroxid vápenatý
   kazeín
   chitózan
   cis-zeatín
   citronelol
   citrusový extrakt/grepový extrakt
   citrusový extrakt/extrakt z grepových semien
   prášok z ihličia
   olej daphne
   EDTA (kyselina etyléndiamínotetraoctová) a jej soli
   extrakt z mäty piepornej
   extrakt z duba červeného, opuncie, škumpy, koreňovníka
   mastné kyseliny/kyselina izobutyrová (CAS 79-31-2)
   mastné kyseliny/kyselina izovalérová (CAS 503-74-2)
   mastné kyseliny/draselná soľ – kyselina kaprylová (CAS 124-07-2)
   mastné kyseliny/draselná soľ – mastná kyselina z talového oleja (CAS 61790-12-3)
   mastné kyseliny/kyselina valérová
   kyselina foliová
   kyselina mravčia
   cesnaková drvina
   želatína
   pyrofosfát železa
   lanolín
   lecitín
   mliečny albumín
   horčicový prášok
   oleín
   parafínový olej/(CAS 64741-88-4)
   parafínový olej/(CAS 64741-89-5)
   parafínový olej/(CAS 64741-97-5)
   parafínový olej/(CAS 64742-55-8)
   parafínový olej/(CAS 64742-65-0)
   parafínový olej/(CAS 8012-95-1)
   minerálne oleje/(CAS 74869-22-0)
   minerálne oleje/(CAS 64742-55-8/64742-57-7)
   rastlinné oleje/olivový olej
   rastlinné oleje/éterický olej (eugenol)
   rastlinné oleje/olej zo vzácneho dreva Gaiac
   rastlinné oleje/cesnakový olej
   rastlinné oleje/olej vôňovca
   rastlinné oleje/pomarančový olej
   rastlinné oleje/borovicový olej
   rastlinné oleje/sójový olej
   rastlinné oleje/slnečnicový olej
   rastlinné oleje/olej Ylang-Ylang (kananga vonná)
   polymér styrénu a akrylamidu
   repelentný prostriedok (na báze chuti) rastlinného alebo živočíšneho pôvodu/extrakt z prídavnej látky/kyselina fosforečná a rybia múčka
   propolis
   repelentné prostriedky (na báze vône) živočíšneho alebo rastlinného pôvodu/esenciálne oleje
   repelentné prostriedky (na báze vône) živočíšneho alebo rastlinného pôvodu/mastné kyseliny, rybí olej
   repelentné prostriedky (na báze vône) živočíšneho alebo rastlinného pôvodu/surový talový olej (CAS 93571-80-3)
   hydrogénuhličitan sodný
   Časť B
   1-metoxy-4-propenylbenzén (anetol)
   1-metyl-4-izopropylidéncyklohex-1-én (terpinolén)
   2-etyl-1,6-dioxaspiro-(4,4)-nonán (chalkográn)
   2-etyl-1,6-dioxaspiro-(4,4)-nonán
   2-metoxypropán-1-ol
   2-metoxypropán-2-ol
   2-metyl-3-butén-2-ol
   2-metyl-6-metylén-2,7-oktadién-4-ol (ipsdienol)
   2-metyl-6-metylén-7-oktén-4-ol (ipsenol)
   2,6,6-trimetylbicyklo[3.1.1]hepta-2-én (alfa-pinén)
   4,6,6-trimetyl-bicyklo[3.1.1]hepta-3-én-ol,((S)-cis-verbenol)
   3-metyl-3-butén-1-ol
   3,7,7-trimetylbicyklo[4.1.0]hept-3-én (3-karén)
   (E)-2-metyl-6-metylén-2,7-oktadién-1-ol (myrcenol)
   E-9-dodecén-1-yl acetát
   (8E,10E)-8,10-dodekadién-1-yl acetát
   (E,Z)-8,10-tetradekadienyl
   (E/Z)-9-dodecenylacetát; (E/Z)-9-dodecén-1-ol; (Z)-11-tetradecén-1-yl acetát
   (IR)-1,3,3-trimetyl-4,6-dioxatricyklo[3.3.1.]0nonán (lineatín)
   metyl-p-hydroxybenzoát
   kyselina p-hydroxybenzoová
   Časť C
   Agrobacterium radiobacter K 84
   Bacillus sphaericus
   Bacillus subtilis kmeň IBE 711
   Baculovirus GV
   Neodiprion sertifer vírus jadrovej polyhedrózy
   Časť D
   brodifacum (antikoagulant)
   chloralóza
   chlorofacinón
   trikalciumfosfát
   Časť F
   formaldehyd
   glutaraldehyd
   HBTA (zmes fenolov v dechte s vysokým bodom varu) zaradená ako dezinfekčný prostriedok
   hydrogénperoxid
   kyselina peroctová
   foxim
   p-toluénesulfónchlóramid sodný
   Časť G
   1,3,5-tir-(2-hydroxyetyl)-hexa-hydro-S-triazýn
   2-merkaptobenzotiazol
   2-metoxy-5-nitrofenolová sodná soľ
   3(3-benzyloxykarbonyl-metyl)-2-benzotiazolinón (benzolinón)
   biohumus
   kumylfenol
   komplex medi: 8-hydroxychinolín s kyselinou salicylovou
   etándial (glyoxál)
   flufenzín
   flumetsulam
   hexametyléntetraamín
   laktofén
   kyselina jasmónová
   kyselina N-fenylftalámová
   PRÍLOHA II
   Zoznam povolení, na ktorý sa odkazuje v článku 3 ods. 1
   
               Stĺpec A
            
            
               Stĺpec B
            
            
               Stĺpec C
            
         
               Účinná látka
            
            
               Členský štát
            
            
               Použitie
            
         
               chitózan (skupina A)
            
            
               Poľsko
            
            
               zelenina a okrasné rastliny
            
         
               prášok z ihličia (skupina A)
            
            
               Lotyšsko
            
            
               maliny, cibuľa, mrkva, kapusta, reďkovka, kvaka, gladioly
            
         
               chlorid vápenatý (skupina A)
            
            
               Holandsko
            
            
               korene čakanky
            
         
               Španielsko
            
            
               jablká a hrušky
            
         
               hydroxid vápenatý (skupina A)
            
            
               Holandsko
            
            
               sady a škôlky ovocných stromov
            
         
               cis-zeatín (skupina A)
            
            
               Portugalsko
            
            
               rastlinný extrakt, ktorý sa používa ako regulátor rastu pri obilí, zelenine, v sadoch, vinohradoch, pri citrusovom ovocí, okrasných rastlinách a v lesníctve
            
         
               citrusový extrakt/grepový extrakt (skupina A)
            
            
               Poľsko
            
            
               zelenina, okrasné plodiny a morenie semien, dezinfekcia vnútorného vybavenia
            
         
               EDTA a jej soli (skupina A)
            
            
               Poľsko
            
            
               stromy v škôlkach
            
         
               extrakt z mäty piepornej (skupina A)
            
            
               Poľsko
            
            
               morenie semien v etape pred sadením
            
         
               extrakt z duba červeného, opuncie, škumpy, koreňovníka (skupina A)
            
            
               Poľsko
            
            
               cukrová repa
            
         
               mastné kyseliny/kyselina izovalérová (skupina A)
            
            
               Poľsko
            
            
               zemiaky, kukurica, obilie a repa
            
         
               mastné kyseliny/kyselina izobutyrová (skupina A)
            
            
               Poľsko
            
            
               zemiaky, kukurica, obilie a repa
            
         
               mastné kyseliny/draselná soľ – kyselina kaprylová (CAS 124-07-2) (skupina A)
            
            
               Poľsko
            
            
               boj proti burine a machom v záhradách a rekreačných oblastiach
            
         
               kyselina foliová (skupina A)
            
            
               Španielsko
            
            
               sadové ovocie, olivy, citrusy, jahody a zelenina
            
         
               kyselina mravčia (skupina A)
            
            
               Holandsko
            
            
               čakanka
            
         
               cesnaková drvina (skupina A)
            
            
               Poľsko
            
            
               zelenina a okrasné plodiny
            
         
               lanolín (skupina A)
            
            
               Slovenská republika
            
            
               lesné kultúry
            
         
               lecitín (skupina A)
            
            
               Rakúsko
            
            
               čierne ríbezle a plodová zelenina
            
         
               Nemecko
            
            
               okrasné rastliny, ovocné sady, malé bobuľové ovocie, korenie, liečivé byliny a zelenina
            
         
               parafínový olej (CAS 64741-88-4) (skupina A)
            
            
               Poľsko
            
            
               zemiaky na sadenie
            
         
               parafínový olej (CAS 8012-95-1) (skupina A)
            
            
               Maďarsko
            
            
               ovocné stromy, vinná réva, paprika, uhorka, cukrová repa, okrasné rastliny a bobuľové ovocie
            
         
               Španielsko
            
            
               obilie
            
         
               rastlinné oleje/pomarančový olej (skupina A)
            
            
               Poľsko
            
            
               šalát
            
         
               repelentné prostriedky (na báze vône) živočíšneho alebo rastlinného pôvodu/surový talový olej (CAS 93571-80-3) (skupina A)
            
            
               Litva
            
            
               lesné kultúry
            
         
               repelentné prostriedky (na báze chuti) rastlinného alebo živočíšneho pôvodu/extrakt z prídavnej látky/kyselina fosforečná a rybia múčka (skupina A)
            
            
               Poľsko
            
            
               zemiaky, repa, obilie, repka, strukoviny
            
         
               1-metoxy-4-propenylbenzén (anetol) (skupina B)
            
            
               Poľsko
            
            
               lesné kultúry
            
         
               Španielsko
            
            
               mandle, čerešne, slivky, jablká, melóny a hrušky
            
         
               1-metyl-4-izopropylidéncyklohex-1-én (terpinolén) (skupina B)
            
            
               Poľsko
            
            
               lesné kultúry
            
         
               2,6,6,-trimetylbicyklo [3.1.1]hept-2-én (alfa-pinén) (skupina B)
            
            
               Poľsko
            
            
               lesné kultúry
            
         
               4,6,6-trimetyl-bicyklo[3.1.1]hept-3-en-ol,((S)-cis-verbenol) (skupina B)
            
            
               Poľsko
            
            
               lesné kultúry
            
         
               2-etyl-1,6-dioxaspiro-(4,4)-nonán (chalkográn) (skupina B)
            
            
               Poľsko
            
            
               lesné kultúry
            
         
               2-metyl-3 butén-2-ol (skupina B)
            
            
               Poľsko
            
            
               lesné kultúry
            
         
               3,7,7-trimetylbicyklo[4.1.0]hept-3-én (3-karén) (skupina B)
            
            
               Poľsko
            
            
               lesné kultúry
            
         
               (E)-2-metyl-6-metylén-2,7-oktadién-1-ol (myrcenol) (skupina B)
            
            
               Poľsko
            
            
               lesné kultúry
            
         
               2-metyl-6-metylén-2,7-oktadién-4-ol (ipsdienol) (skupina B)
            
            
               Poľsko
            
            
               lesné kultúry
            
         
               metyl-p-hydroxybenzoát (skupina B)
            
            
               Poľsko
            
            
               lesné kultúry
            
         
               brodifacum (antikoagulant) (skupina D)
            
            
               Nemecko, Španielsko
            
            
               rodenticíd: používa sa na pripravené návnady, ak je vhodne uložený v osobitných zásobníkoch. Používať ho môžu len odborníci s primeraným ochranným výstrojom.
            
         
               Poľsko
            
            
               rodenticíd a talpicíd: používa sa na pripravené návnady, ak je vhodne uložený v osobitných zásobníkoch. Používať ho môžu len odborníci s primeraným ochranným výstrojom.
            
         
               chloralóza (skupina D)
            
            
               Francúzsko
            
            
               Používa sa na reguláciu množenia havranov a krtkov. Používať ho môžu len odborníci s primeraným ochranným výstrojom. Obmedzené povolenie sa vydáva na použitie v návnadách pri špecifikovaných podmienkach v zmysle osobitných národných predpisov.
            
         
               chlorofacinón (skupina D)
            
            
               Francúzsko, Nemecko, Španielsko
            
            
               rodenticíd: používa sa na pripravené návnady, ak je vhodne uložený v osobitných zásobníkoch. Používať ho môžu len odborníci s primeraným ochranným výstrojom.
            
         
               glutaraldehyd (skupina F)
            
            
               Belgicko
            
            
               Používať ho môžu len odborníci s primeraným ochranným výstrojom. Dezinfekcia poľnohospodárskeho náradia, prepravnej techniky, prázdnych priestorov na pestovanie húb, prázdnych skladovacích budov pre rastlinné produkty.
            
         
               Francúzsko
            
            
               Používať ho môžu len odborníci s primeraným ochranným výstrojom. Dezinfekcia prázdnych skladovacích budov pre rastlinné produkty a poľnohospodárskeho náradia.
            
         
               Poľsko
            
            
               Používať ho môžu len odborníci s primeraným ochranným výstrojom. Dezinfekcia poľnohospodárskeho náradia, prepravnej techniky, prázdnych skladovacích budov pre rastlinné produkty a skleníkov.
            
         
               hydrogénperoxid (skupina F)
            
            
               Francúzsko
            
            
               dezinfekcia skleníkov, poľnohospodárskeho náradia a zavodňovacieho potrubia
            
         
               Holandsko
            
            
               cibuľky kvetov a čakanka
            
         
               Veľká Británia
            
            
               cibuľky kvetov, hľuzy zemiakov a dezinfekcia skleníkov, skladov, poľnohospodárskeho náradia a techniky
            
         
               kyselina peroctová (skupina F)
            
            
               Francúzsko
            
            
               dezinfekcia skleníkov, poľnohospodárskeho náradia a zavodňovacieho potrubia
            
         
               Poľsko
            
            
               dezinfekcia skleníkov, skladov, poľnohospodárskeho náradia a techniky
            
         
               Holandsko
            
            
               cibuľky kvetov
            
         
               Veľká Británia
            
            
               cibuľky kvetov, hľuzy zemiakov a dezinfekcia skleníkov, skladov a poľnohospodárskeho náradia a techniky
            
         
               foxim
            
            
               Slovinsko
            
            
               insekticíd na použitie v pôde
            
         
               1,3,5-Tir-(2-hydroxyetyl)-hexa-hydro-S-triazýn (skupina G)
            
            
               Poľsko
            
            
               technika, skleníky, stroje a ostatné poľnohospodárske náradie
            
         
               hexametyléntetraamín (skupina G)
            
            
               Slovenská republika
            
            
               lesné kultúry
            
         
               biohumus (skupina G)
            
            
               Poľsko
            
            
               okrasné rastliny a stimulátor rastu
            
         
               flufenzín (skupina G)
            
            
               Maďarsko
            
            
               ovocné stromy, vínna réva, bobuľové ovocie, zelenia a okrasné dreviny
            
         
               etándial (glyoxál) (skupina G)
            
            
               Poľsko
            
            
               Používať ho môžu len odborníci s primeraným ochranným výstrojom. Dezinfekcia poľnohospodárskeho náradia, prepravnej techniky, skleníkov a prázdnych skladovacích budov pre rastlinné produkty.
            
         
               kyselina N-fenylftalámová (skupina G)
            
            
               Maďarsko
            
            
               zelenina, slnečnica, sója, lucerna, lupína, ďatelina, repka, ryža, čerešňa višňová, jabloň a vínna réva